ស៊ូ ឈី

លីន លីហ៊ុយ (កើតថ្ងៃទី១៦ ខែមេសា ឆ្នាំ១៩៧៤),  ស្គាល់ច្បាស់ដោយឈ្មោះនៅឆាកសម្ដែងរបស់នាងឈ្មោះ ស៊ូ ឈី គឺជាតារាសម្តែង និងជាតារាម៉ូដែលហុងកុង-តៃវ៉ាន់។ គិតត្រឹមឆ្នាំំ២០១៤ នាងស្ថិតក្នុងចំណោមតារាស្រីដែលរកចំណូលបានច្រើន​ជាង​គេ​នៅ​តៃវ៉ាន់។

បច្ចុប្បន្ន​នាង​ជា​តារា​ស្រី​តៃវ៉ាន់​ម្នាក់​ដែល​ជោគជ័យ​បំផុត​គ្រប់​ពេល​វេលា។ នាងបានទទួលពានរង្វាន់ភាពយន្តហុងកុងចំនួនបី និងពានរង្វាន់ពាជិនីមាស (Golden Horse) ចំនួនពីរសម្រាប់តារាសម្តែងឆ្នើម ក្នុងចំណោមពានរង្វាន់ជាច្រើនទៀតរាប់មិនអស់។ នាងបានសហការជាមួយអ្នកដឹកនាំរឿង ហ៊ូ សៅសៀន លើខ្សែភាពយន្តចំនួនបីគឺ សហស្សវត្សបាមប៊ូ (២០០១), បី​ដង (២០០៥) និង ឃាតករ (២០១៥)។ នាងក៏ធ្លាប់បានដើរតួនាំមុខគេទាំងនៅក្នុងខ្សែភាពយន្តសិល្បៈ និងរឿងបក់ស៍-អូហ្វ់ហ្វ៊ីស (box-office) ដែលរួមមានរឿង ប្រសិនបើអ្នកគឺជាមនុស្សម្នាក់ (២០០៨) ដឹកនាំសម្ដែងដោយហ្វឹង សៅកឹង, ដំណើរឆ្ពោះទៅកាន់ទិសភាគខាងលិច៖ វគ្គការយកឈ្នះពពួកអារក្ស (២០១៣) ដឹកនាំសម្ដែងដោយទិនហ្វី, ទៅជាមួយគ្រាប់កាំភ្លើង (២០១៤) ដឹកនាំសម្ដែងដោយ ជាំង វិន និង ម៉ូជីន:វគ្គរឿងព្រេងដែលបាត់បង់ (២០១៥) ដឹកនាំសម្ដែងដោយ អ៊ូសាន ។

នាងជាប់ចំណាត់ថ្នាក់ទី១៨ ក្នុងបញ្ជី១០០ទស្សនាវដ្ដីហ្វរបស៍របស់ប្រទេសចិន ក្នុងឆ្នាំ២០១៣,  ទី២៣ ក្នុងឆ្នាំំ២០១៤,  ទី៣២ ក្នុងឆ្នាំំ២០១៥,  ទី៤៨ ក្នុងឆ្នាំំ២០១៧,  និងទី៩០ ក្នុងឆ្នាំ២០១៩។

ជីវិតដំបូង 
កើតនៅទីប្រជុំជនស៊ីនដៀន ស្រុកតៃប៉ិ (ឥឡូវ ទីក្រុងតៃប៉ិថ្មី ) នាងបានទៅហុងកុង នៅអាយុ១៧ឆ្នាំដើម្បីស្វែងរកអាជីពភាពយន្ត។ នាង​បាន​ចាប់​ផ្ដើម​ក្នុង​ឧស្សាហកម្ម​ម៉ូដែល​រូបអាសអាភាសទន់ខ្សោយ ដោយ​បាន​បង្ហាញ​ខ្លួន​ក្នុង​កម្មវិធី ផ្លេយប៊យ របស់​ចិន។  នៅទីបំផុត នាងបានស្ថិតក្រោមការគ្រប់គ្រងរបស់ផលិតករភាពយន្តហុងកុងម៉ាន់ហ្វ្រេដ-វ៉ុង ដែលបានចុះហត្ថលេខាលើនាងក្នុងភាពយន្តហុងកុងប្រភេទទី៣ ជាច្រើនដូចជា Sex & Zen II (១៩៩៦)។

ឯកសារយោង

តំណ​ភ្ជាប់​ខាងក្រៅ 

បុគ្គលនៅរស់
អត្ថបទដែលមានពាក្យជាភាសាចិន